ประกาศคณะกรรมการว่าด้วยฉลากฉบับที่ 32 (พ.ศ. 2529)เรื่อง กําหนดตู้เย็นเป็นสินค้าที่ควบคุมฉลาก----------------------------------------------- โดยที่ปรากฏว่า ขณะนี้มีการจําหน่ายตู้เย็นซึ่งเป็นสินค้าที่ประชาชนนิยมใช้กันอย่างแพร่หลาย ยังแสดงสาระสําคัญอันเป็นคุณลักษณะเฉพาะไม่แจ้งชัด ดังนั้น เพื่อประโยชน์ในการใช้อย่างถูกต้องและปลอดภัยของผู้บริโภค สมควรกําหนดตู้เย็นเป็นสินค้าที่ควบคุมฉลาก อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 คณะกรรมการว่าด้วยฉลากออกประกาศไว้ ดังต่อไปนี้ข้อ ๑ ในประกาศนี้ "ตู้เย็น" หมายความว่า ตู้สําหรับแช่เย็นที่มีระบบทําความเย็นแบบคอมเพรสชันข้อ ๒ ให้ตู้เย็นเป็นสินค้าที่ควบคุมฉลากข้อ ๓ ประกาศนี้ไม่ใช้บังคับแก่ตู้เย็นที่ผลิตเพื่อการส่งออก ซึ่งได้ปฏิบัติตามเงื่อนไขดังต่อไปนี้ (1) ตู้เย็นดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อเป็นภาษาไทยว่า "สําหรับส่งออกเท่านั้น" หรือเป็นภาษาอังกฤษว่า "For Export Only" (2) ตู้เย็นดังกล่าว ต้องอยู่ในความครอบครองของผู้ประกอบธุรกิจเพื่อการส่งออก หรือผู้ผลิต ผู้ขาย หรือผู้จัดหาสินค้านั้นให้แก่ผู้ประกอบธุรกิจเพื่อการส่งออกข้อ ๔ ตู้เย็นที่จะนําออกขาย ต้องจัดให้มีฉลากรวมทั้งเอกสารหรือคู่มือตามที่กําหนดไว้ในข้อ 5 ข้อ 6 และข้อ 7ข้อ ๕ ฉลากต้องมีข้อความเป็นภาษาไทยที่สามารถเห็นและอ่านได้ชัดเจน และข้อความในฉลากอย่างน้อยต้องมีสาระสําคัญ ดังต่อไปนี้ (1) ต้องแสดงข้อความเกี่ยวกับผู้ประกอบธุรกิจดังนี้ (ก) ในกรณีที่เป็นสินค้าที่ผลิตในราชอาณาจักร ให้ระบุชื่อผู้ผลิตและสถานที่ประกอบการของผู้ผลิต (ข) ในกรณีที่เป็นสินค้าที่นําเข้ามาในราชอาณาจักรเพื่อขาย ให้ระบุชื่อผู้นําเข้าและสถานที่ประกอบการผู้นําเข้า (ค) ในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่น หรือเป็นสินค้าที่นําเข้าเพื่อการขายของผู้ประกอบธุรกิจรายอื่น ผู้ที่เกี่ยวข้องจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายหนึ่งรายใดแต่เพียงรายเดียวแทนก็ได้แต่ผู้ผลิตหรือผู้นําเข้าดังกล่าวจะต้องส่งสําเนาข้อตกลงดังกล่าวให้สํานักงานคณะกรรมการคุ้มครองผู้บริโภคทราบก่อนจะนําสินค้านั้นออกขาย ถ้าผู้ผลิตหรือผู้นําเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้ว จะระบุเครื่องหมายการค้าแทนชื่อและสถานที่ประกอบการของตนก็ได้ (2) ชื่อประเทศที่ผลิต (3) รุ่นที่ผลิตซึ่งจะใช้รหัสแทนก็ได้ (4) ปริมาตรภายในเป็นลูกบาศก์เดซิเมตรและลูกบาศก์ฟุต (5) ชนิดและน้ําหนักของสารทําความเย็นที่ใช้ (6) แรงดันไฟฟ้า ความถี่ และกระแสไฟฟ้า (7) วงจรไฟฟ้า (7) ทวิ เครื่องหมายแสดงระดับประสิทธิภาพตู้เย็น ที่การไฟฟ้าฝ่ายผลิตแห่งประเทศไทยประกาศกําหนด (ถ้ามี) (8) คําเตือนเรื่องอย่าใช้ของมีคมแซะหรืองัดน้ําแข็งในช่องแช่แข็ง และเรื่องอย่าใช้น้ําราดตู้เย็น ซึ่งจะทําให้เกิดกระแสไฟรั่ว แล้วแต่กรณี กรณีตาม (6) และ (7) จะใช้สัญลักษณ์แทนข้อความนั้นก็ได้ข้อ ๖ ฉลากตามข้อ 5 (1) ถึง (7) จะปิดหรือติดไว้ที่ด้านในหรือด้านนอกของตู้เย็นก็ได้ สําหรับฉลากตามข้อ 5 (7) ทวิ ให้ปิดหรือติดไว้ที่ด้านนอกของตู้เย็น และฉลากตามข้อ 5 (8) ว่าด้วยคําเตือนให้ปิดหรือติดไว้ที่ด้านในของตู้เย็นข้อ ๗ เอกสารหรือคู่มือสําหรับตู้เย็น ต้องมีข้อความเป็นภาษาไทยที่สามารถเห็นและอ่านได้ตามความเหมาะสม และอย่างน้อยต้องมีสาระสําคัญ ดังต่อไปนี้ (1) วิธีติดตั้ง (2) วิธีใช้และข้อควรระวังในการใช้ (3) วิธีใช้อุปกรณ์ควบคุมต่าง ๆ (4) การบํารุงรักษา และการทําความสะอาดตู้เย็น (5) ข้อปฏิบัติเพื่อความปลอดภัยข้อ ๘ ให้ตู้เย็นที่นําเข้ามาในราชอาณาจักรเพื่อขาย ได้รับการยกเว้นไม่ต้องจัดให้มีฉลากขณะนําเข้าที่ด่านศุลกากร แต่ต้องจัดให้มีฉลากตามประกาศนี้ก่อนที่จะนําออกขาย ประกาศนี้ให้ใช้บังคับเมื่อพ้นหนึ่งร้อยแปดสิบวัน นับแต่วันประกาศในราชกิจจานุเบกษาแนต้นไปผู้มีอํานาจลงนาม - ประกาศ ณ วันที่ 16 ธันวาคม 2529 มาลดี วสีนนท์ประธานกรรมการว่าด้วยฉลาก